Luister: Pietman en die Skot: só vertel jy ŉ storiehttps://rak2.spens.co.za/radio/2015-onderhoude/pietman-geldenhuys-2015-09-15.mp3 Pietman Geldenhuys. Foto: Facebook. Pietman Geldenhuys, oftewel Peter Mitchell – die Skot, is nie net ŉ kranige storieverteller nie, maar hy kan sing ook! Hy was al op die Afrikaans is Groot-verhoog en het ook op die bekende televisieprogram Toks en Tjops ŉ verskyning gemaak waar hy “Flower of Scotland” gesing het. Pietman is vandeesmaand twee keer by die Boer Teater te sien: in sy produksie Peter Mitchell waarin hy verander in sy Skotse persona en die gehoor later skaterlag, asook in Renier (Grootlieg) de Winnaar saam met Chris van Niekerk. Maroela Media het met Pietman gesels oor waar sy liefde vir storievertel vandaan kom en wat volgens hom die geheim van goeie storievertel is. Peter Mitchell is op Vrydag 18 September by Die Boer Teater in Durbanville te sien en Renier (Grootlieg) de Winaar is op 30 September te sien. Kaartjies en meer inligting is hier beskikbaar.